Зразумелыя кожнаму тэмы і героі работ Сяргея Фёдаравіча кранулі сэрцы гасцей і, як вынік, у знак удзячнасці ў сценах галерыі нарадзілася невялікая паэтычная імпрэза. З дапамогай Сяргея Фёдаравіча госці наведалі месца, дзе размяшчалася сядзіба Ядзвігіна Ш. Высокая гара, якую яшчэ маляваў Язэп Драздовіч, волат-дуб, пад якім маглі праходзіць сустрэчы з пачынаючым паэтам Янкам Купалам, сарамлівая крынічка і пасаджаная гаспадаром ліповая алея – усё гэта захоўвала дух таго часу. Дарэчы, вёска Карпілаўка, якая прымыкае да знакавага месца, Радзіма Сяргея Давідовіча. Да бацькоўскай хаты творца прыбудаваў майстэрню, якая шырокарасплюшчанымі вачамі-вокнамі глядзіць у свет.